Pinyruodh Nyasaye En Ang’o?
Didwok ni en . . .
gima nie chuny ng’ato?
ngero moro?
koso sirkal manie polo?
DWOKO MA MUMA CHIWO
“Nyasaye manie polo nochung piny ruoth moro ma ok norum nyaka chieng’.”—Daniel 2:44, The Bible in Luo, 1968.
‘Osemiyowa wuowi; loch nobedi e luete.’—Isaiah 9:6.
KAKA WACHNO NYALO KONYI
Wachno konyi ng’eyo sirkal makare manyalo kelo ber ne in iwuon. —Isaiah 48:17, 18.
Okonyi ng’eyo ni e piny manyien mabiro, ibiro dak maonge tuoche kendo ka in gi mor kod kuwe mogundho. —Fweny 21:3, 4.
BE WANYALO BEDO GADIER KUOM GIK MA MUMA PUONJO?
Ee, nikech weche kaka maluwogi:
Yesu nonyiso gik ma Pinyruodh Nyasaye biro timo. Yesu nopuonjo jolupne mondo olem mondo Pinyruodh Nyasaye obi kendo dwarone otimre e piny. (Mathayo 6:9, 10) Yesu notimo gik manyiso kaka ibiro dwok lamono.
Kinde ma Yesu ne ni e piny ka, nomiyo joma kech kayo chiemo, nochango joma tuwo, kendo nochiero jomotho! (Mathayo 15:29-38; Johana 11:38-44) Kaka ng’ama ne dhi bedo Jaloch mar Pinyruodh Nyasaye, Yesu nonyiso maler gima Pinyruodhno ne dhi timo ne joma nie bwoye.—Fweny 11:15.
Gik ma timore e piny sani nyiso maler ni Pinyruodh Nyasaye chiegni chopo. Yesu nokoro ni kodong’ ndalo matin to Pinyruodh Nyasaye kelo kuwe e piny, pinywani ne dhi pong’ gi lwenje, kech, kod yiengni mag piny.—Mathayo 24:3, 7.
Mago e gik ma waneno ka timore e kindewagi. Omiyo, wanyalo bedo gadier chuth ni Pinyruodh Nyasaye biro tieko chandruoge ma kamago duto.
TEM ANE DWOKO PENJONI
Ngima biro chalo nade ka wan e bwo loch mar Pinyruodh Nyasaye?
Ne ane dwoko ma Muma chiwo e ndiko mag ZABURI 37:29 kod ISAIAH 65:21-23.
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn